OpenLLM-France/wikimedia huggingface dataset:
# Magny-Châtelard

Magny-Châtelard és un municipi francès situat al departament del Doubs i a la regió de Borgonya - Franc Comtat. L'any 2007 tenia 25 habitants.

## Demografia
### Població

El 2007 la població de fet de Magny-Châtelard era de 25 persones. Hi havia 10 famílies de les quals 5 eren parelles sense fills i 5 parelles amb fills.
La població ha evolucionat segons el següent gràfic:
Habitants censats

### Habitatges

Tots els 9 habitatges que hi havia el 2007 eren l'habitatge principal de la família. 8 eren cases i 1 era un apartament. Dels 9 habitatges principals, 8 estaven ocupats pels seus propietaris i 1 estava cedit a títol gratuït; 1 tenia tres cambres, 2 en tenien quatre i 6 en tenien cinc o més. 6 habitatges disposaven pel capbaix d'una plaça de pàrquing. A 5 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Magny-Châtelard el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

Totes les 16 persones en edat de treballar el 2007 eren actives. De les 16 persones actives 15 estaven ocupades (8 homes i 7 dones) i 1 aturada (1 dona i 1 dona)

### Activitats econòmiques

L'any 2000 a Magny-Châtelard hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Magny-Châtelard a l'INSEE.
* Évolution et structure de la population Fitxa amb el detall de dades de Magny-Châtelard a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eurotes

El riu Eurotes o Eurotas (en grec: Ευρώτας) és el principal riu de Lacònia, a la regió del Peloponès (Grècia). Neix a la vall entre el Taíget i el Parnó, prop de Belemina, i desemboca al golf de Lacònia.
Segons la mitologia grega, el seu heroi epònim era Eurotas, fill de Miles i rei de Lacònia. Tant Pausànias com Estrabó creien que l'Alfeu i l'Eurotes tenien un naixement comú, i fluïen junts durant una curta distància per separar-se després de manera subterrània. A la meitat de la seva vall, l'Eurotes arriba a la regió de la ciutat d'Esparta i després segueix cap a mar arribant a la plana d'Helos, per desaiguar finalment a la mar al golf de Lacònia.

## Notes

* ↑ Segons el Diccionari Grec-Català, p. 825
* ↑ Plutarc ofereix el nom alternatiu d'Hímeros (Ἵμερος), i l'Eimologicum Magnum el de Bomicas (Βωμύκας). A l'edat mitjana i durant el domini otomà fou anomenat Iris o Niris, i a la part baixa, Basilopòtamos. Durant el procés d'hel·lenització toponímica a partir de la creació de l'Estat Grec el segle xix, es recuperà el nom antic d'Eurotas, en grec modern pronunciat Evrotas.

## Referències

* ↑ Smith, William (ed.). «Laconia». Dictionary of Greek and Roman Geography (1854). [Consulta: 25 novembre 2022].
# He Zi

He Zi (en xinès: 何姿; pinyin: Hé Zī; nascuda l'11 de desembre de 1990) és un saltadora xinesa, especialitzada en salt de trampolí d'1 metre i 3 metres i 3 metres trampolí sincronitzat.

## Carrera

Entre les seves consecucions hi ha:
* 2006 – Medalla de plata en salt de trampolí d'1 i 3 metres dels Jocs asiàtics.
* 2007 – Medalla d'or femenina en salt de trampolí d'1 metre al Campionat del Món de natació.
* 2009 – Medalla d'or femenina en salt de trampolí de 3 metres a les Series Mundials de Salts FINA.
* 2010 – Or guanyat en salt de trampolí de 3 metres i or (juntament amb Wu Minxia) en el salt de trampolí sincronitzat de 3 metres a la 17ena Copa Mundial de Salts FINA .
* 2011 – Or guanyat (juntament amb Wu Minxia) en el salt de trampolí sincronitzat de 3 metres i plata en el salt de trampolí de 3 metres al Campionat del Món de natació.
* 2012 – Or guanyat (juntament amb Wu Minxia) en el salt femení de trampolí sincronitzat de 3 metres als Jocs Olímpics d'estiu.
* 2012 – Plata guanyada en el salt femení de trampolí de 3 metres als Jocs Olímpics d'estiu.

## Referències

* 1 2 «Diving – He Zi (China) : season totals». the-sports.org. [Consulta: 23 novembre 2010].
* ↑ «He Zi wins women's 3m springboard gold at National Diving Championships – The Official Website of the Beijing 2008 Olympic Games». en.beijing2008.cn. Arxivat de l'original el 4 d’abril 2008. [Consulta: 23 novembre 2010].
* ↑ «Fédération Internationale de Natation – fina.org – FINA Diving World Series 2009 – Rankings». fina.org. Arxivat de l'original el 24 de setembre 2015. [Consulta: 23 novembre 2010].
* ↑ «Fédération Internationale de Natation – fina.org – FINA Diving World Series 2010 – Rankings». fina.org. Arxivat de l'original el 12 de gener 2013. [Consulta: 23 novembre 2010].
# Manuel García Humanes

Manuel "Manu" García Humanes (Pedrera, 11 de febrer de 1991) és un futbolista andalús que juga com a porter pel Real Murcia.

## Carrera de club

Nascut a Pedrera, Sevilla, Andalusia, García va representar com a juvenil el CD Pedrera, l'Écija Balompié i la UD Marinaleda. Va debutar com a sènior amb aquest darrer equip el 27 de setembre de 2009, entrant com a substitut a la segona part en un partit de Tercera Divisió guanyat per 7-1 contra el Recreativo de Huelva B.
L'any 2013 García es va incorporar a l'Atarfe Industrial CF a quarta divisió, després d'anar al Montilla CF i al Pedrera a les lligues autonòmiques. Posteriorment va representar la UD Maracena i el CD El Ejido, aconseguint l'ascens a Segona Divisió B amb aquest últim el 2016.
El 7 de juny de 2017, García va fitxar pel club també de tercera divisió Extremadura UD. Va ser titular indiscutible durant la campanya, contribuint amb 36 aparicions a la Lliga, en què el seu equip va aconseguir el primer ascens a Segona Divisió.
García va debutar professionalment el 19 d'agost de 2018, com a titular en un empat 1-1 fora de casa contra el Reial Oviedo. Després de ser titular als primers partits de la campanya, va ser superat per Álvaro Fernández i posteriorment va ser cedit a la SD Ponferradina de tercera divisió el 28 de desembre.
El 30 de juliol de 2019, després de ser titular amb el Ponfe que va aconseguir l'ascens a segona divisió, García va signar un contracte indefinit amb el club. Va ser un dels tres porters utilitzats durant la temporada 2019-20, juntament amb José Antonio Caro i René Román, i va ser substitut de Caro la 2020-21.
El 21 de juny de 2021, García va passar al Gimnàstic de Tarragona de Primera Divisió RFEF amb un contracte d'un any

## Referències

* ↑ Manuel García Humanes, Fitxa a Soccerway
* ↑ «El Marinaleda golea al Recre B de Carlos Ríos» (en castellà). Europa Sur, 28-09-2009. [Consulta: 12 juny 2018].
* ↑ «Manu García, refuerzo para la portería del Extremadura» (en castellà). Hoy, 07-06-2017. [Consulta: 12 juny 2018].
* ↑ «Álex Barrera saca oro del Tartiere para el Extremadura» (en castellà). Marca, 19-08-2018. [Consulta: 19 agost 2018].
* ↑ «Manu García, cedido a la Ponferradina» (en castellà). Extremadura UD, 28-12-2018. Arxivat de l'original el 7 de gener 2019. [Consulta: 7 gener 2019].
* ↑ «La SD Ponferradina acuerda con el Extremadura UD el fichaje de Manu García» (en castellà). SD Ponferradina, 30-07-2019. [Consulta: 30 juliol 2019].
* ↑ «Manu García, primer fichaje del Nàstic 2021–2022» (en castellà). Gimnàstic Tarragona, 21-06-2021. [Consulta: 13 agost 2021].

## Enllaços externs

* Manuel García Humanes a BDFutbol
* Manuel García Humanes, Fitxa a Soccerway
# Central elèctrica virtual

Una central elèctrica virtual (en anglès, virtual power plant, VPP) és un conjunt de generadors distribuïts que funcionen com una sola entitat. Això permet que petits generadors, puguin accedir a mercats elèctrics, que per la seva dimensió, els són vetats. Alguns exemples són la venda d'energia en moments puntuals (sovint de màxima demanda, ja que el preu és superior) o el balanceig de potència (equilibri entre demanda i generació d'energia elèctrica). Les centrals virtuals, a més de l'augment de la capacitat de generació, permeten la reducció del risc d'interrupció del servei quan s'utilitzen generadors de fonts d'energia estocàstiques com generadors fotovoltaics o eòlics. Per a aquest fi, s'acostumen a distribuir els generadors en diferents punts geogràfics, o s'utilitzen diferents tipus de generadors (fotovoltaics, eòlics, hidroelèctrics, cèl·lules de fuel, de cicle combinat, etc.) en una mateixa central virtual. Sovint les VPP són gestionades per una unitat centralitzada que s'encarrega d'estimar i decidir la producció energètica de cada generador a cada moment, no obstant, alguns articles científics proposen mètodes descentralitzats per a la gestió d'aquestes centrals virtuals.

## Referències

* ↑ Pitt, J, Schaumeier, J, Busquets, Dídac. Self-organising common-pool resource allocation and canons of distributive justice. IEEE 6th International Conference on Self-Adaptative and Self-organizing Systems, pages 119-128 (2012)
* ↑ Kohler, T. Interference Patterns in Adaption Mechanisms: Interleaving of self-organising meso-level structuration algorithms with introspective self-evaluation algorithms. Master's Thesis of Universität Ausburg (2013)

## Enllaços externs

* The Combined Power Plant a YouTube
* http://ec.europa.eu/comm/research/energy/pdf/efchp_fuelcell16.pdf
# Izemmouren

Izemmouren (àrab ازمورن) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 5.153 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Manuel García Nieto

Manuel García Nieto, (Macotera, Salamanca, 5 d'abril de 1894 - Comillas, Cantàbria), 13 d'abril de 1974), conegut com a Padre Nieto, fou un sacerdot jesuïta. Professor a la Universidad de Comillas, fou popular entre la població. Ha estat proclamat servent de Déu i se n'ha incoat el procés de beatificació per l'Església catòlica.

## Biografia

Nascut a un poblet de Salamanca, Macotera, fou fill de Juan García Blázquez i María Antonia Nieto Sánchez. Ingressà a catorze anys al Seminario Conciliar de Salamanca i fou consagrat sacerdot el 16 de maig de 1920. Fou rector durant sis anys a Cantalapiedra i Santa María de Sando, i ingressà a la Companyia de Jesús el 30 de juliol de 1926.
Fou destinat a la Universitat Pontifícia de Comillas, on fou director espiritual dels seminaristes. Durant la Guerra civil espanyola vivia a Santander i arriscà la seva vida per ajudar-ne la població: malalts, religiosos i necessitats en general, la qual cosa el va fer popular. Molt devot de l'Eucaristia i el Santíssim Sagrament, lliurava el seu temps lliure a la pregària, vora el sagrari de l'església, i la caritat, i fou anomenat Padre de los pobres. Destacà també per l'austeritat de la seva vida, en la que feia freqüents penitències. Durant els últims anys de la seva vida, considerat antiquat, se'l marginà i deixà de fer retirs i exercicis espirituals amb els seminaristes joves
Va morir en llaor de santedat el 13 d'abril de 1974, Divendres Sant, amb 80 anys.

## Procés de beatificació

Fou sebollit a Comillas, però en 1985 les seves restes foren portades a l'església del Milagro de San José de Salamanca, dels jesuïtes. Aquest orde va incoar-ne el procés de canonització. En la seva primera frase, ha estat proclamat servent de Déu.

## Bibliografia

* José María Lorenzo. El P. Manuel García Nieto visto por mí. Arxivat 2010-10-26 a Wayback Machine.
* «Foto». Arxivat de l'original el 2011-12-12. [Consulta: 10 abril 2011].
* Santos jesuitas del siglo XX. "P. Manuel García Nieto S.J. ".
* Dades del procés de canonització aquí i i aquí.
# Cent vint-i-dos

El nombre 122 (CXXII) és el nombre natural que segueix el nombre 121 i precedeix el nombre 123. La seva representació binària és 1111010, la representació octal 172 i l'hexadecimal 7A. La seva factorització en nombres primers és 2×61; altres factoritzacions són 1×122 = 2×61; és un nombre 2-gairebé primer: 2 X 61 = 122.
# Ashuruballit

«Ashuruballit» té aquests significats:
Nom de dos reis d'Assíria:
* Ashuruballit I vers 1355-1317 aC
* Ashuruballit II ver 612-609 aC a Harran
# Estany de Certascan

L'estany de Certascan o Sertascan és un estany d'origen glacial que es troba a 2.236 m d'altitud, a la capçalera de la vall de Cardós (Pallars Sobirà), a l'est del pic de Certascan (2.853 m alt). El seu desguàs dona lloc al riu de Certascan, que mor al riu de Lladorre. Actualment és represat per a l'aprofitament hidroelèctric de l'estany a través d'un canal subterrani de conducció de l'aigua a la central de Tavascan. És l'estany més gran dels Pirineus catalans i també un dels més profunds (96 m).

## Referències

* ↑ Institut Cartogràfic de Catalunya
* ↑ «Fitxa presa a Ministerio d'Agricultura y Pesca» (en castellà), 2017. Arxivat de l'original el 2019-01-10. [Consulta: 10 gener 2019].

## Enllaços externs

* Lacs des Pyrenees
# Magny-Jobert

Magny-Jobert és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 95 habitants.

## Demografia
### Població

El 2007 la població de fet de Magny-Jobert era de 95 persones. Hi havia 42 famílies, de les quals 14 eren unipersonals (14 dones vivint soles i 14 dones vivint soles), 5 parelles sense fills, 14 parelles amb fills i 9 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 39 eren l'habitatge principal de la família i 9 eren segones residències. Tots els 48 habitatges eren cases. Dels 39 habitatges principals, 34 estaven ocupats pels seus propietaris i 6 estaven llogats i ocupats pels llogaters; 1 tenia una cambra, 6 en tenien tres, 11 en tenien quatre i 21 en tenien cinc o més. 27 habitatges disposaven pel capbaix d'una plaça de pàrquing. A 12 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Magny-Jobert el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 12 | 45 a 49 | 0 |
| 0 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 8 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 64 persones, 49 eren actives i 15 eren inactives. De les 49 persones actives 44 estaven ocupades (23 homes i 21 dones) i 4 estaven aturades (2 homes i 2 dones). De les 15 persones inactives 3 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa immobiliària.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Magny-Jobert a l'INSEE.
* Évolution et structure de la population Fitxa amb el detall de dades de Magny-Jobert a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# 2 + 2 = 5 (cançó)

"2 + 2 = 5" fou el tercer senzill extret de l'àlbum Hail to the Thief, sisè disc d'estudi del grup britànic Radiohead. Totes les cançons d'aquest disc tenen un títol alternatiu i en aquest cas és "The Lukewarm" en referència als treballs de Dante.
El títol de la cançó fa referència al símbol d'irrealitat de la novel·la 1984 de l'escriptor britànic George Orwell. En el llibre, els habitants pertanyen a un estat autoritari que intenta substituir la seva pròpia consciència i les creences per les imposades des de dalt. La "policia del pensament" coacciona els ciutadans conscients de si mateixos perquè admetin que dos més dos són cinc, de manera que la lògica no importa quan ningú més està disposat a acceptar que dos més dos és igual a qualsevol altra cosa, sota l'amenaça de dolor o la mort.

## Llista de cançons
### Senzill promocional
#### CD CDRDJ6623

* "2 + 2 = 5" − 3:21

#### 12" 12RDJWL6623

* "Sktterbrain" (remescla de Four Tet)
* "Remyxomatosis" (Cristian Vogel RMX)

### Senzill
#### CD 1 CDR6623

* "2 + 2 = 5" − 3:21
* "Remyxomatosis" (Cristian Vogel RMX) − 5:07
* "There There" (primera demo) − 7:43

#### CD 2 CDRS6623

* "2 + 2 = 5" − 3:21
* "Skttrbrain" (remescla de Four Tet) − 4:26
* "I Will" (versió Los Angeles) − 2:14

#### DVD DVDR6623

* "2 + 2 = 5" − 3:21
* "Sit Down Stand Up" (vídeo d'Ed Holdsworth)
* "The Most Gigantic Lying Mouth of All Time" (fragment)

## Referències

* ↑ «Thom Yorke on ‘Hail To The Thief’» (en anglès). xfm.co.uk, 02-07-2003. [Consulta: 7 juny 2012].
* ↑ «Song information: 2+2=5» (en anglès). greenplastic.com. [Consulta: 7 juny 2012].

## Enllaços externs

* "2 + 2 = 5" a At Ease Web (anglès)
# Heľpa

Heľpa és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1549.
# Jan de Nijs

Jan de Nijs (Amsterdam, 25 de gener de 1958) és un exciclista neerlandès, especialista en el mig fons. Com amateur, va guanyar una medalla d'or Campionats del món de l'especialitat al 1984.

## Palmarès

* 1984
** Campió del Món amateur en mig fons
** Campió dels Països Baixos amateur de mig fons
* 1985
** Campió dels Països Baixos amateur de mig fons
* 1987
** Campió dels Països Baixos amateur de mig fons
* 1988
** Campió dels Països Baixos amateur de mig fons
* 1989
** Campió dels Països Baixos amateur de mig fons
* 1990
** Campió dels Països Baixos amateur de mig fons

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Marc Minuci Rufus (pretor)

Marc Minuci Rufus (llatí: Marcus Minucius Rufus) va ser un magistrat romà del segle ii aC. Formava part de la gens Minúcia, de la branca plebea d'aquesta gens.
Va ser pretor l'any 197 aC i va obtenir la jurisdicció peregrina. Al final del 194 aC va ser un dels tres comissionats nomenats amb poder per tres anys, per establir una colònia llatina a Vibo, al país dels brucis, però aquesta colònia no va ser fundada fins al 192 aC. Anteriorment, l'any 193 aC, va ser enviat com a ambaixador a Cartago.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 675.
# Celina Jesionowska

Celina Jesionowska (Łomża, 3 de novembre de 1933), de casada Gerwin i Orzechowska, és una atleta polonesa, ja retirada, especialista en curses de velocitat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va disputar dues proves del programa d'atletisme. Formant equip amb Teresa Wieczorek, Barbara Janiszewska i Halina Richter guanyà la medalla de bronze en la prova del 4x100 metres, mentre en els 200 metres quedà eliminada en sèries.
En el seu palmarès també destaca una medalla de bronze en els 4x100 metres del Campionat d'Europa d'atletisme de 1958, formant equip amb Maria Chojnacka, Barbara Janiszewska i Maria Bibro. També guanyà set campionats nacionals, tres en els 400 metres (1964, 1965 i 1966) i quatre en els 4x100 metres (1957, 1958, 1959 i 1960); i va establir quinze rècords de Polònia.

## Millors marques

* 100 metres. 11.8" (1958)
* 200 metres. 23.8" (1960)
* 400 metres. 55.4" (1966)
* salt de llargada. 5,85 metres (1959)

## Referències

* ↑ «Olympedia – Celina Jesionowska». [Consulta: 9 desembre 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* 1 2 «Celina Jesionowska – Polski Komitet Olimpijski» (en polonès). [Consulta: 9 desembre 2021].
* ↑ Fitxa a trackfield.brinkster.net
# Maria Thun

Maria Thun (Marburg, 24 d'abril de 1922 - Biedenkopf, 9 de febrer de 2012) va ser una biòloga alemanya pionera de l'agricultura biodinàmica.

## Biografia

Maria Thun va passar la seva infantesa en una petita granja, on els nens es dedicaven a treballs agrícoles. A principis de la dècada de 1940, Thun va conèixer el seu futur marit, Walter Thun. Amb ell va tenir un fill, Matthias K. Thun (1942–2020) i una filla.
Tot i la seva formació en infermeria ben aviat es va interessar per l'agricultura, sector on ja va treballar de jove. Els seus coneixements pràctics en ramaderia i horticultura i el seu interès per l'antroposofia i els postulats de Rudolf Steiner van marcar els seus estudis en agricultura biodinàmica. Durant 50 anys va estudiar la influència dels planetes i les constel·lacions en el creixement de les plantes. Els seus assajos pràctics es reflecteixen als seus calendaris de la biodinàmica.
Rudolf Steiner havia assenyalat la connexió entre les forces còsmiques i el creixement de les plantes. Thun va estudiar el calendari astrològic del Goetheanum i va trobar que la lluna creuava una constel·lació diferent del zodíac cada dos o tres dies. Això la va portar a investigar si les estacions de la collita podrien estar influenciades pel calendari astrològic.
A partir de la seva experiència, elabora calendaris anuals de sembra i plantació des de 1962, i el 1999 va exposar els seus mètodes a Gardening for Life: the Biodynamic Way. L'any 2010, ella i el seu fill van publicar When Wine Tastes Best: A Biodynamic Calendar For Wine Drinkers, on s'indiquen els dies més favorables per al tast de vins en funció de les fases de la lluna.
Va desenvolupar també l'assaig de preparats per a augmentar la fertilitat del sòl i restar les impureses.

## Preparat Maria Thun

El preparat Maria Thun és un compost biodinàmic desenvolupat per ella mateixa per augmentar la fertilitat del sòl i contrarestar les impureses que hi resten. Té un efecte benèfic pel sòl i la vida que conté i ajuda a recuperar terrenys esgotats.

## Calendari biodinàmic

Els resultats dels seus assajos i de les seves observacions per comprovar l'eficàcia del mètode biodinàmica es van donar a conèixer i publicar i van tenir com a fruit el Calendari d'Agricultura Biodinàmica que encara es publica cada any.

## Referències

* ↑ Maria Thun (biografia) (en anglès), 2022-07-05.
* ↑ J.E.M. Manshanden. Bijenfabel (Ingezonden brief) (en neerlandès), 2 april 1991.
* ↑ Titia Thun. Matthias Thun (1948 – 2020) (necrologia) (en anglès), 2022-07-05.
* ↑ Biodynamic Farming Method for Sustainable Production of Quality Food (en anglès), november 2018.
* ↑ Maria Thun (necrologie) (en anglès), 15 març 2012.

## Enllaços externs

* Calendario biodinámico
* Preparado Maria Thun
* Biodinàmica